wickkiey/tamil-wikipedia-markdown huggingface dataset:
# பெங்களூரு தெற்கு சட்டமன்றத் தொகுதி



**பெங்களூர் தெற்கு சட்டமன்றத் தொகுதி** (*Bangalore South Assembly constituency*) என்பது இந்தியாவின் கருநாடக மாநில சட்டமன்றத் தொகுதிகளில் ஒன்றாகும். இது பெங்களூர் ஊரகம் மக்களவைத் தொகுதியின் ஒரு பகுதியாகும். பெங்களூர் தெற்கு மக்களவைத் தொகுதியில் பெங்களூரு தெற்கு சட்டமன்றத் தொகுதி இல்லை என்பது குறிப்பிடத்தக்கது.  

பெங்களூரு தெற்கு சட்டமன்றத் தொகுதி 2008-ம் ஆண்டு தொகுதி எல்லை நிர்ணயம் செய்யப்பட்டபோது உருவாக்கப்பட்டது. 'பெங்களூரு' என்ற பெயரில் நான்கு மக்களவைத் தொகுதிகள் இருந்தாலும், நகர எல்லையில் உள்ள 'பெங்களூரு' என்ற வார்த்தையைக் கொண்ட ஒரே சட்டசபை தொகுதியாகப் பெங்களூர் தெற்கு உள்ளது.  

## சட்டமன்ற உறுப்பினர்கள்
****மைசூர் மாநிலம்****

| - | 1952 | 1 | ஏ. வி. நரசிம்ம ரெட்டி | இந்திய தேசிய காங்கிரசு |
| --- | --- | --- | --- | --- |
| பி. டி. கெம்பா ராஜ் |  |  |  |  |
| 1957 | 2 | ஏ. வி. நரசிம்ம ரெட்டி |  |  |
| பி. பசவலிங்கப்பா |  |  |  |  |
| 1962 | 3 | டி. முனிச்சின்னப்பா | சுயேச்சை |  |
| 1967-1973: *தொகுதி செயல்பாட்டில் இல்லை* |  |  |  |  |
| **கருநாடகம்** |  |  |  |  |
| 1973-2008: *தொகுதி செயல்பாட்டில் இல்லை* |  |  |  |  |
| 2008 | 13 | எம். கிருஷ்ணப்பா | பாரதிய ஜனதா கட்சி |  |
| 2013 | 14 |  |  |  |
| 2018 | 15 |  |  |  |
| 2023 | } |  |  |  |

## மேலும் பார்க்கவும்

- கர்நாடக சட்டமன்ற தொகுதிகளின் பட்டியல்
# பிரெஞ்சு முத்தம்

இணையின் பிரெஞ்சு முத்தக் காட்சி]]  

**பிரெஞ்சு முத்தம்** (French Kiss) என்பது இணையின் உதட்டோடு உதடு பதித்து, நாக்கோடு நாக்கை தொட்டுக்கொடுத்து, வெகுநேரம் நீடிக்கும் முத்தமாகும். இது நாக்கு மற்றும் வாய்ப்பகுதியின் கிளர்ச்சியைத் தூண்டுகிறது. இரண்டு நாக்குகள் தொடும் போது ஏற்படும் உணர்வு - *நாக்கு போடுதல்* என்றும் அழைக்கப்படுகிறது - இது என்டார்பின் வெளியீட்டைத் தூண்டுவதுடன், கடுமையான மன அழுத்தத்தை குறைப்பதாக நிரூபிக்கப்பட்டுள்ளது.  

இப்பெயர் 20ஆம் நூற்றாண்டின் தொடக்கத்தில் அமெரிக்கா மற்றும் பெரும் பிரித்தானியாவில் தோன்றியதாகும். ஏனெனில் பிரெஞ்சுக்காரர்கள் மிகவும் சாகச மற்றும் உணர்ச்சிமிக்க பாலியல் நடைமுறைகளுக்குப் பெயர் பெற்றிருந்தனர்.  

வாய்ப்பகுதியில் வெட்டுக்காயங்கள் ஏதும் இருந்தால் பிரெஞ்சு முத்தத்தின் மூலம் நோய்த்தொற்று அபாயம் ஏற்படும்.
# விந்தணு வங்கி

**விந்தணு வங்கி** என்பது மனித விந்தணுக்களை சேமித்து வைக்கின்ற நிறுவனமாகும்.‌ விந்தணு வங்கி விந்தணு கொடையாளர்களிடமிருந்து விந்தணுக்களை வாங்கி சேமிக்கிறது. விந்தணு தேவையுள்ளோர்களிடம் விற்கவும் செய்கிறது.  

ஒரு விந்தணு வங்கி என்பது தனிநபர்கள் அல்லது கருவுறுதல் மையங்கள் அல்லது தனியார் மருத்துவமனைகளுக்கு விந்தணுக்களை விற்கும் தனிப்பட்ட நிறுவனமாக செயல்படுகிறது. சில பிரபல மருத்துவமனைகள் அல்லது மருத்துவ நிறுவனங்கள் கீழ் விந்தணு வங்கி செயல்படும் போது தனிநபர்களுக்கு வெளி மருத்துவமனைகளுக்கோ விந்தணுக்களை விற்காமல், அவர்களின் நோயாளிகளுக்கு மட்டுமே விந்தணுக்களை வழங்குகிறது.  

பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவை தானமாக பெறுகின்றன. ஒரு சில வங்கிகள் அதிகபட்ச வயது வரம்பை 34 என்று நிர்ணயித்துள்ளது. எனவே, சராசரியாக ஒரு ஆண் 18 வயதிலிருந்து 35 வயது வரை விந்தணுவை தானமாக கொடுக்கலாம்.  

## ஆதாரங்கள்
# உலு சிலாங்கூர் நகராட்சி


<mapframe latitude="3.566667" longitude="101.65" zoom="11">{  
"type": "FeatureCollection",  
"features": []  
}</mapframe>  
**உலு சிலாங்கூர் நகராட்சி** (மலாய்: *Majlis Perbandaran Hulu Selangor*; ஆங்கிலம்: *Hulu Selangor Municipal Council*); (சுருக்கம்: **MPHS**) என்பது மலேசியா, சிலாங்கூர், உலு சிலாங்கூர் மாவட்டம் (*Hulu Selangor District*); மற்றும் அதைச் சுற்றியுள்ள இடங்களை நிர்வகிக்கும் நகராட்சி ஆகும். இந்த நகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  

உலு சிலாங்கூர் மாவட்டம் கிள்ளான் பள்ளத்தாக்கின் (*Klang Valley*)வடக்கில் 174,047 எக்டேர் பரப்பளவில் அமைந்துள்ளது; ஏறக்குறைய மலாக்கா மாநிலத்தின் பரப்பளவைக் கொண்டது.  

| உலு சிலாங்கூரில் உள்ள இனக்குழுக்கள் (2010) |  |  |
| --- | --- | --- |
| மலாய்க்காரர்கள் | 133,080 | 70.1% |
| சீனர்கள் | 23,498 | 12.4% |
| இந்தியர்கள் | 32,459 | 17.1% |
| இதர இனத்தவர் | 9,698 | 0.4% |
# மூன்றாம் தரப்பு இனப்பெருக்கம்

**மூன்றாம் தரப்பு இனப்பெருக்கம்** என்பது கருவுறாத தனிநபர் அல்லது தம்பதியர் பெற்றோராக ஆவதற்கு மூன்றாம் நபர் வழங்கிய கருமுட்டை அல்லது விந்து பயன்படுத்துவதைக் குறிக்கிறது.  

மூன்றாம் தரப்பு இனப்பெருக்கத்தில் சமூக நெறிமுறை மற்றும் சட்ட சிக்கல்கள் உள்ளன.  

## வகைகள்
1. விந்தணு தானம் - என்பது ஆண் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானம் தருவதாகும்.
1. முட்டை தானம் - ஒரு பெண் மற்றொரு பெண்ணை கருத்தரிக்க உதவுவதற்காக முட்டைகளை நன்கொடையாக அளிக்கும் ஒரு செயல்முறையாகும்.
1. கரு தானம்
1. கரு தத்தெடுப்பு
1. வாடகைத் தாய்

### வாடகைத் தாய்
வாடகைத் தாய் என்பவர் மற்றொரு பெண் அல்லது தம்பதியருக்காக குழந்தையை வயிற்றில் சுமக்கும் பெண்ணாவார். மருத்துவரீதியாக குழந்தையை சுமைக்கும் தகுதியிழந்த பெண்ணிற்காக வாடகைதாய் முறையில் குழந்தையை பெற மருத்துவமனை உதவுகிறது.  

1. கருப்பை பலவீனமான பெண்ணிற்காக அவரின் கருவை சுமக்கும் வாடகைதாய் முறை கர்ப்பகால வாடகைத் தாய்மை எனப்படுகிறது.
1. கருப்பை மற்றும் கரு இரண்டுமே தகுதியிழந்த பெண்ணிற்காக தனது கரு மற்றும் கருப்பை இரண்டையும் வைத்து செயற்கை முறையில் கருவூட்டல் பெற்று குழந்தையை வளர்க்கும் முறையை பாரம்பரிய வாடகைத் தாய்மை என்கின்றனர்.

## ஆதாரங்கள்
# ஜெயந்தா அசாரிகா

**ஜெயந்தா அசாரிகா** (Jayanta Hazarika) (20 செப்டம்பர் 1943 - 15 அக்டோபர் 1977) அசாம் மாநிலத்தைச் சேர்ந்த இந்தியப் பாடகரும்,அசாமிய இசையமைப்பாளரும் ஆவார். இவர் ஒரு சில பாடல்களுக்கு வரிகளையும் எழுதியுள்ளார். மேலும், பல திரைப்படங்களுக்கு இசையமைத்துள்ளார். இவர் பூபேன் அசாரிகாவின் தம்பி ஆவார்.  

## சொந்த வாழ்க்கை
***ராணா-டா*** என்று பிரபலமாக அறியப்படும் ஜெயந்தா அசாரிகா, மறைந்த டாக்டர் பூபேன் அசாரிகாவின் தம்பி ஆவார். இவர் தனது சகோதரருடன் இணைந்து தனது இசை வாழ்க்கையைத் தொடங்கினார். பின்னர் தனியாக பாடகர் மற்றும் இசையமைப்பாளரானார். ராக் அண்டு ரோல், ஜாஸ் மற்றும் மேல்நாட்டுச் செந்நெறி இசை போன்ற மேற்கத்திய இசை வடிவங்களை பாரம்பரிய அசாமிய மெல்லிசைகளுடன் இணைத்து புதிய ஒலியை உருவாக்கிய முதல் அசாமிய இசையமைப்பாளரானார். மேலும் தனது இசையமைப்பில் பல மேற்கத்திய கருவிகளை அறிமுகப்படுத்துவதில் முன்னோடியாகவும் இருந்தார்.  

## இறப்பு
1977ஆம் ஆண்டு ‘நாதுன் ஆஷா’ என்ற திரைப்படத்தின் இசைப் பதிவுக்காக கொகல்கத்தா சென்ற இவர் திடீரென நோய்வாய்ப்பட்டு அக்டோபர் 15 அன்று இறந்தார்  

ஜெயந்த ஹசாரிகா பல இசைக்கருவிகளை வாசிப்பதில் அனுபவம் வாய்ந்தவர். கித்தார், டோம்ரா, மாண்டலின், துருத்தி, தபலா மற்றும் ஆர்மோனிகா ஆகியவற்றை வாசித்தார். உலகின் பிற பகுதிகளில் இருந்து பல்வேறு பாரம்பரிய இசைக்கருவிகளை சேகரித்து வந்தார். ஒரே நேரத்தில் இரண்டு வெவ்வேறு நிலைகளில் ஆர்மோனியத்தை வாசிப்பார்.  

மேற்கத்திய இசைக்கருவிகளுடன் பாரம்பரிய அசாமிய தாளங்களின் அதிநவீன கலவையுடன் இசையை உருவாக்கினார். மேற்கத்திய இசைகளில் இவரது திறமையான இணைவு இவரது இசைக்கு அதுவரை நவீன அசாமிய பாடல்களுடன் தொடர்பில்லாத தனித்துவத்தை அளித்தது. இவர் வழக்கத்திற்கு மாறான முன்னிசைகளையும் இடையிசைகளையும் பயன்படுத்தினார். நிர்மல்பிரபா போர்தோலோவின் பாடல் வரிகளும், இவரது இசையமைப்பின் கலவையும் சேர்ந்து எப்பொழுதும் அசாமின்  
மெல்லிசைகளாக கருதப்படுகிறது. இந்த இணை உருவாக்கிய பெரும்பாலான பாடல்கள் இன்றும் பிரபலமாக உள்ளன.
# விந்தணு திருட்டு

ஒரு ஆணின் விந்தணுவை அவனது விருப்பத்திற்கு மாறாக அல்லது அவனது ஒப்புதல் இல்லாமல் பயன்படுத்துவதை **விந்தணு திருட்டு** என்கிறோம்.  

இவ்வாறு விந்தணு திருட்டில் ஈடுபட்டு குழந்தைகளைப் பெற்றுக் கொண்ட பெண்கள், விந்தணுவிற்கு உரிமையாளர் மீது குழந்தைக்கான உரிமைத்தொகை கேட்டு நீதிமன்றத்தை நாடுகின்றனர். அப்போது நீதிமன்ற நீதிபதிகள் ஆண்களுக்கு சாதகமாகவும் தீர்ப்பு வழங்குகின்றனர்.  

## திருட்டு முறைகள்
விந்தணு திருட்டு மூன்று முக்கிய வழிகளில் நடக்கிறது.  
1. விந்தணு தேக்கம் - தூக்கி எறியப்பட்ட ஆணுறையிலிருந்து விந்தணுவை எடுத்து ஒரு பெண்ணை கருவூட்டுவதற்குப் பயன்படுத்துதல் போன்றவை.
1. கருத்தொற்றுமையற்ற உடலுறவு
1. செயற்கை கருவூட்டல் செயல்முறைகளின் போது ஒரு ஆணின் உறைந்த விந்தணு மாதிரியை அவரது அனுமதியின்றி பயன்படுத்துதல்.
## ஆதாரங்கள்
# ஷா அப்துல் வஹாப்



## ஆரம்ப கால வாழ்க்கை
அஃலா ஹஜ்ரத் அவர்கள் ஹிஜ்ரி 1247 (19 அக்டோபர் 1831) 1 ஜுமாதா அல்-லா அன்று வேலூரில் பிறந்தார்கள். அவரது தந்தை அப்துல் காதர் சாஹிப், இந்தியாவில் மதுரையில் அவருக்கு 4 வயதாக இருந்தபோது இறந்து விட்டார்கள். அவர் வேலூரில் உள்ள தனது தாய் வீட்டிற்குச் சென்று அங்கு ஆரம்பக் கல்வியைப் பெற்றார்கள்.  

## ஆரம்பக் கல்வி
வேலூரில், தனது தாய் மற்றும் மாமாவுடன் ஆரம்ப கல்வியை முடித்த அஃலா ஹஜ்ரத் அவர்கள், அதே தெருவில் வசிக்கும் ஆசிரியரும் மருத்துவப் பயிற்சியாளருமான ஹக்கீம் ஜெய்னுல் ஆபிதீனிடம் தனது ஆரம்பப் பள்ளிப் படிப்பை மேற்கொண்டார்கள். அவருடன் அரபு மற்றும் பாரசீக மொழிகளில் தனது ஆரம்பக் கல்வியை முடித்தார்கள்.  

அஃலா ஹஜ்ரத் அவர்கள் அக்காலத்திற்குத் தேவையான கல்வியை முடிக்க மதுரைக்கு சென்றாக்கள். அங்கு அப்துஸ் சலாம் இப்ராஹிமுடன் சேர்ந்து தங்கினார்கள், அவருடன் அவர் பஹ்ருல் உலூம் ஸாஹிபுல் கராமாத் அஷ் ஷேக் மீர் அம்ஜத் இப்ராஹிம் சின்ன ஹஜ்ரத் அவர்களிடம் மதுரையில் ஏழு ஆண்டுகள் கல்வி கற்றார்கள்.  

பள்ளிப் படிப்பை முடித்துவிட்டு, வஹ்ஹாப் வேலூர் திரும்பினார். திருமணம் செய்து கொண்டு குடும்ப வாழ்க்கையை தொடங்கினார். 15 ஷாபான் 1284 ஹிஜ்ரி அன்று, அவர் ஹிஜாஸ், அரேபியாவுக்குப் சென்றார்கள். அப்போது அவர்களுடைய மூன்று வயது மகனையும் குடும்பத்தினரையும் இந்தியாவில் விட்டு சென்றார்கள்.  

முஹம்மது காசிம் நானௌதவியின் உயர் படிப்பில் ஆசிரியராக இருந்தவர் ஷா அப்துல் கனி அவர்கள். அவர்களது ஆசிரியர் மேற்குறிப்பிடப்பட்ட பேரறிஞர் ஷா முஹம்மது இஸ்-ஹாக் ஆவார்கள். ஐதராபாத்தில் இருந்து திரும்பியவுடன் முதலில் பொருளாதார ரீதியாக தன்னை நிலைநிறுத்திக் கொள்ள நாடினார்கள். அதற்காக ஜமீன் ஆத்தூரில் இருந்த தனது பரம்பரை நிலத்தை விற்றுவிட்டு வேலூரில் நிலம் வாங்கினார்கள். இதன் மூலம் அவர்களுக்கு வருமானம் கிடைத்தது. பிறகு, தமது இஸ்லாமிய சமூக சேவைகளைத் தொடங்கினார்.  

எனவே அவர் 1884 இல் இஸ்லாமிய மதரஸா அல்-பாகியாத் அஸ்-ஸாலிஹாத் நிறுவினார்கள். வாணியம்பாடியில் கான்காஹே பாக்கியத்தையும் அவர்கள் தொடங்கினார்கள், இது காதிரிய்யா மற்றும் சிஷ்தியா சில்சிலாவை மையமாகக் கொண்டு செயல்பட்டது.  

## மதரஸா அல்-பாகியாத் அஸ்-ஸாலிஹாத்
தனது ஆசிரியர் ரஹ்மத்துல்லாஹ் கைரனவியின் வழியில், வஹ்ஹாப் தனது வீட்டில் அதிக வளங்கள் இல்லாமல் ஒரு மதரஸாவைத் தொடங்கினார்கள். ரஹ்மத்துல்லாஹ் கைரனவி அவர்கள் அந்த நேரத்தில் மக்காவில் மதரஸா சவுலதியாவை நிறுவினார்கள். இந்த சிறிய மதரஸாவின் பெயர் பற்றி எந்த குறிப்பும் இல்லை.  

ஒரு சிறிய வீட்டில் நிறுவப்பட்ட இந்த மதரஸா 1884 இல் ( ஹிஜ்ரி 1301) தற்போதைய இடத்தில் ஒரு புதிய பாடத்திட்டத்துடன் மதரஸா அல்-பாகியாத் அஸ்-ஸாலிஹாத் ஆக வளர்ந்தது.  

மதரஸாவிற்கு மூன்று நோக்கங்கள் இருந்தன. முதலாவது இஸ்லாமியக் கல்வி, இரண்டாவதாக முஸ்லிம்களை சுன்னாவை நோக்கி வலியுறுத்துவதும் அழைப்பதும் மூன்றாவது பித்அத் அல்லது இஸ்லாத்தில் இஸ்லாத்திற்கு மாற்றமான ஊடுருவல்களுக்கு எதிரான போராட்டத்தில் உறுதியாக இருக்கும் சேவை மனப்பான்மை கொண்ட இஸ்லாமிய அறிஞர்களை உருவாக்குவது.  

புகழ்பெற்ற இஸ்லாமிய படைப்புகளான இஸ்ஹர் உல்-ஹக், இஸாலத்துஷ் ஷுகூக், இஸாலத்துல் அவ்ஹாம் போன்ற நூல்களை எழுதிய அவர்களது ஆசிரியர் ரஹ்மத்துல்லாஹ் கைரனவியின் அடிச்சுவடுகளைப் பின்பற்றி, அலா ஹத்ரத் ஆகியோர் தென்னிந்தியாவில் உள்ள இஸ்லாமிய தஃவாவை முன்னெடுத்து கிறிஸ்தவர்களுக்கு பதிலளித்தார்கள். தமிழ்நாட்டில் 19 ஆம் நூற்றாண்டின் பிற்பகுதியிலோ அல்லது 20 ஆம் நூற்றாண்டின் முற்பகுதியிலோ இஸ்லாமிய சமூக சீர்திருத்தம் என்று வரும்போது இவர்களைப்போல் திறமையான இஸ்லாமிய அறிஞர் வேறு யாரும் இல்லை என்பது ஆச்சரியமாக இருக்கிறது.
# தாய்ப்பால் வங்கி

**தாய்ப்பால் வங்கி** அல்லது மனித பால் வங்கி என்பது தாய்மார்களிடம் தாய்ப்பாலை வாங்கி, பதப்படுத்தி சேமித்து வேண்டுவோருக்கு தருகின்ற அமைப்பாகும். இந்த தாய்ப்பால் வங்கி தாயை இழந்த குழந்தைகளுக்கும், தாய்பால் சரிவர சுரக்காத குழந்தைகளுக்கும் போதிய தாய்ப்பால் கிடைக்க உதவுகிறது. மேலும் மருத்துவமனைகளில் நேயால் பாதிக்கப்பட்ட தாய்மார்கள், குழந்தைகள் சேர்ந்து இருக்க முடியாத சூழ்நிலையிலும் அக்குழந்தைகளுக்கும் தாய்ப்பால் கிடைக்க உதவுகிறது.  

தானமாக வரும் தாய்ப்பாலை சுத்திகரிப்பு செய்த பின்னர் எடை மற்றும் நோய் குறைபாடுடைய குழந்தைகளுக்கு வழங்கப்படுகிறது. மேலும் தாய்ப்பாலை தானமாக தர விரும்பும் தாய்மார்கள் அரசு மருத்துவமனையை தொடர்பு கொண்டு உபரி தாய்ப்பாலை தானமாக தரலாம்.  

## செவிலித்தாய்

பண்டைய காலங்களில் குழந்தைக்கு தாய்ப்பால் கொடுக்க இயலாத சூழலில் குழந்தை பெற்ற வேறாரு தாயை செவிலித்தாயாக நியமித்தனர். கூட்டுக்குடும்பங்களில் உறவினப் பெண்களே தாய்ப்பாலை தந்துள்ளனர்.  

## சாதனைப் பெண்
தமிழ்நாடு மாநிலத்தில் கோவை மாவட்டத்தைச் சேர்ந்த ஸ்ரீவித்யா என்ற இருப்த்தி ஏழு வயது பெண் ஏழு மாதங்களில் 105 லிட்டர் தாய்ப் பால் தானம் செய்துள்ளார். இதனை சாதனையாக கருதி 'ஏசியா புக் ஆஃப் ரெக்கார்டஸ்' அங்கீகரித்துள்ளது.  

## ஆதாரங்கள்
# எலிசபெத் ஆண்டர்சன் சியரா



**எலிசபெத் ஆண்டர்சன் சியரா** என்பவர் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் ஐக்கிய அமெரிக்காவின் வடமேற்குப் பகுதியில் அமைந்துள்ள ஓரிகன் மாநிலத்தில் வசிக்கிறார். இவரை தாய்ப்பால் தெய்வம் என அழைக்கின்றனர்.  

2014 ஆம் ஆண்டில், அவர் ஹைப்பர்லாக்டேஷன் சிண்ட்ரோம் நோயால் கண்டறியப்பட்டார். இந்த நோய்க்குறியின் காரணமாக அவர் ஒரு நாளைக்கு சுமார் 6.65 லி (225 US fl oz; 1.76 US gal), தாய்ப்பாலை உற்பத்தி செய்தார். இந்த அளவானது சராசரி தாயை விட கிட்டத்தட்ட 8 முதல் 10 மடங்கு அதிகமாகும். அதிகபடியாக உற்பத்தியாகும் தாய்ப்பாலை வீணாக்காமல் கொடையாக தர முன்வந்தார் எலிசபெத் ஆண்டர்சன் சியரா. 250 குழந்தைகளுக்கும், தோராயமாக 2,300 லி (600 US gal) தாய்ப்பாலையும் ஊட்டினார்.  

## ஆதாரங்கள்
# ஸ்ரீவித்யா (தாய்ப்பால் கொடையாளி)



**வித்யா** என்பவர் தமிழகத்தில் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் தமிழ்நாடு மாநிலத்தில் கோயம்புத்தூரில் வசிக்கிறார்.  

திருப்பூரை சேர்ந்த ரூபா செல்வநாயகி என்பவர் நடத்திவரும் அமிர்தம் பவுண்டேசன் மூலமாக தாய்ப்பால் தானம் செய்தார். முறையாக சேகரித்த தாய்ப்பாலை கோவை அரசு மருத்துவக் கல்லூரி மருத்துவமனையில் உள்ள தாய்ப்பால் வங்கியில் சேர்க்கப்பட்டு அங்கு பிறக்கும் அங்கு எடை குறைவாக பிறக்கும் பச்சிளம் குழந்தைகளுக்கு வழங்கப்பட்டது. இவர் மகள் பிறந்த ஐந்தாவது நாளில் தாய்ப்பால் தானம் கொடுக்கத் தொடங்கி 7வது மாத காலத்தில் 106 லிட்டர் தாய்ப்பால் தானம் செய்துள்ளார். மேலும் 10 மாத காலத்தில் 135 லிட்டருக்கு மேல் தாய்ப்பால் தானம் செய்துள்ளார்.  

இந்த தாய்ப்பால் கொடைக்காக 'ஆசியன் புக் ஆப் ரெக்கார்ட்ஸ்' மற்றும் 'இந்தியன் புக் ஆப் ரெக்கார்ட்ஸ்' ஆகியவற்றில் இடம் பெற்றுள்ளார்.  

## ஆதாரங்கள்
# மத்தூர் சட்டமன்றத் தொகுதி


## சட்டமன்ற உறுப்பினர்கள்

### மைசூர் மாநிலம்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1951 | எச்.கே.வீரண்ண கவுடா | இதேகா |
| 1957 |  |  |
| 1962 | எஸ். எம். கிருஷ்ணா | சுயேச்சை |
| 1967 | எம். மஞ்சேகவுடா | இதேகா |
| 1972 | ஏ. டி. பிலி கவுடா | } |

### கர்நாடக மாநிலம்
| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1978 | எம். மஞ்சே கவுடா | ஜனதா கட்சி |  |
| 1983 | சுயேச்சை |  |  |
| 1984★ | ஜெயவாணி எம். மஞ்சே கவுடா | இந்திய தேசிய காங்கிரசு |  |
| 1985 | பி. அப்பாஜிகவுடா | ஜனதா கட்சி |  |
| 1989 | எஸ். எம். கிருஷ்ணா | இந்திய தேசிய காங்கிரசு |  |
| 1994 | எம். மகேஷ் சந்த் | ஜனதா தளம் |  |
| 1999 | எஸ். எம். கிருஷ்ணா | இந்திய தேசிய காங்கிரசு |  |
| 2004 | டி. சி. தம்மன்னா |  |  |
| 2008 | எம்.எஸ்.சித்தராஜு | ஜனதா தளம் |  |
| 2008★ | கல்பனா சித்தராஜு |  |  |
| 2013 | டி. சி. தம்மன்னா |  |  |
| 2018 |  |  |  |
| 2023 | கே. எம். உதயா | இந்திய தேசிய காங்கிரஸ் | } |

★இடைத் தேர்தல்  

## மேலும் பார்க்கவும்

- மாண்டியா மாவட்டம்
- கர்நாடக சட்டமன்றத் தொகுதிகளின் பட்டியல்
# விவேக் (பாடலாசிரியர்)

**விவேக் வேல்முருகன்** என்ற மேடைப் பெயரால் அறியப்படும் **விவேக்** தமிழ்த் திரைப்படங்களில் பணிபுரியும் ஒரு பாடலாசிரியராவார்.  

பொறியியல் படித்துவிட்டு சட்டப் பயிற்சி முடித்த விவேக், வைரமுத்துவின் படைப்புகளால் ஈர்க்கப்பட்டு கவிதைகள் எழுதத் தொடங்கினார். இசையமைப்பாளர் சந்தோசு நாராயணனின் அறிவுறுத்தலின்படி *எனக்குள் ஒருவன்* திரைப்படத்திற்காக இரண்டு பாடல்களை எழுதினார்.
# பியாடகி சட்டமன்றத் தொகுதி


**பியாடகி சட்டமன்றத் தொகுதி** (*Byadgi Assembly constituency*) இந்தியாவின் கருநாடகா மாநிலத்தின் 224 சட்டமன்றத் தொகுதிகளில் ஒன்றாகும்.  
| இந்திய தேசிய காங்கிரஸ்  
|}  

### 2018

## மேலும் பார்க்கவும்

- கருநாடக சட்டப் பேரவையின் தொகுதிகளின் பட்டியல்
- ஹாவேரி மாவட்டம்
# சிலாங்கூர் ஆறு


| map =  
| map_size =  
| map_caption =  
| pushpin_map =  
| pushpin_map_size =  
| pushpin_map_caption=  

| subdivision_type1 = நாடு  
| subdivision_name1 =  
| subdivision_type2 = மாநிலம்  
| subdivision_name2 =  
| subdivision_type3 = மாவட்டங்கள்  
| subdivision_name3 = உலு சிலாங்கூர்</br>கோலா சிலாங்கூர்</br>கோம்பாக்  
| subdivision_type4 =  
| subdivision_name4 =  

| length =  

இந்த ஆறு சிலாங்கூர் வரலாற்றில் மிக ஆழமான தடங்களைப் பதித்து உள்ளது. அதனால் தான் இந்த ஆற்றுக்கு சிலாங்கூர் மாநிலத்தின் பெயர் சூட்டப்பட்டு உள்ளது.  

சிலாங்கூர் மாநிலத்தின் கிழக்கில் கோலா குபு பாரு (*Kuala Kubu Bharu*) நகரின் வழியாகப் பயணித்து; மேற்கில் கோலா சிலாங்கூர் (*Kuala Selangor*) நகர் வரை தொடர்ந்து; இறுதியில் மலாக்கா நீரிணையில் கலக்கிறது.  

## பொது
### படுகையில் உள்ள நகரங்கள்

- பெரதாக் - (*Peretak*)
- **கோலா குபு பாரு** - (*Kuala Kubu Bharu*)
- அம்பாங் பெச்சா - (*Ampang Pechah*)
- ராசா, சிலாங்கூர் - (*Rasa, Selangor*)
- பத்தாங்காலி - (*Batang Kali*)
- புக்கிட் பெருந்தோங் - (*Bukit Beruntung*)
- பெஸ்தாரி ஜெயா - (*Bestari Jaya*)
- **கோலா சிலாங்கூர்** - (*Kuala Selangor*)

## காட்சியகம்
# 2023 துரந்து கோப்பை

**2023 துரந்து கோப்பை** (*2023 Durand Cup*) 2023 ஆம் ஆண்டு சூலை மாதம் 24 ஆம் தேதியில் தொடங்கி செப்டம்பர் மாதம் 3 ஆம் தேதி வரையில் நடைபெற உள்ளது. ஆசியாவின் பழமையான கால்பந்து போட்டியான இபோட்டி, துரந்து கோப்பை கால்பந்து போட்டியின் 132 ஆவது பதிப்பாகும். ஆசிய கால்பந்து கூட்டமைப்பால் அங்கீகரிக்கப்பட்ட முதல் பதிப்பாகவும் இப்போட்டி சிறப்பு பெறுகிறது. இந்திய எண்ணெய் நிறுவனத்தின் நிதிநல்கை உறவுகளின் காரணமாக இப்போட்டி இந்தியன் ஆயில் துரந்து கோப்பை என்றும் அழைக்கப்படுகிறது. இந்த ஆண்டு இரண்டாவது முறையாக இப்போட்டி ஒன்றுக்கு மேற்பட்ட விளையாட்டு அரங்குகளில் நடைபெறவுள்ளது. அசாம், மேகாலயா மற்றும் மணிப்பூர் ஆகிய அரசாங்கங்களால் ஆதரிக்கப்படும் இந்திய ஆயுதப் படைகளின் கிழக்குப் பிரிவு மற்றும் மேற்கு வங்க அரசு ஆகியவற்றின் ஒத்துழைப்புடன் துரந்து கால்பந்து போட்டிச் சங்கம் இந்தப் போட்டியை நடத்துகிறது. இந்தியன் சூப்பர் லீக் போட்டியிலிருந்து தேர்ந்தெடுக்கப்பட்ட 5 அணிகள் மற்றும் ஆயுதப் படைகளைப் பிரதிநிதித்துவப்படுத்தும் நான்கு அணிகளுடன், இந்தியன் சூப்பர் லீக்கில் உள்ள ஒவ்வொரு கால்பந்து கழகமும் பங்கேற்கும் போட்டியின் இரண்டாவது பருவம் இதுவாகும்.  

2022 ஆம் ஆண்டு நடைபெற்ற இறுதிப் போட்டியில் மும்பை சிட்டி கால்பந்து கழக அணியை வீழ்த்தி பெங்களூரு கால்பந்து கழக அணி வெற்றி பெற்று நடப்பு வெற்றியாளராக உள்ளது.  

## அணிகள்
போட்டியின் அமைப்புக் குழு முந்தைய பதிப்பிலிருந்த அணிகளின் எண்ணிக்கையை மேலும் அதிகரிக்க இருப்பதாக அறிவித்துள்ளது..  

## இடங்கள்
4 நகரங்கள் போட்டி நடைபெறும் இடங்களாக அறிவிக்கப்பட்டுள்ளன: அவை கொல்கத்தா, கோக்ரசார், சில்லாங்கு மற்றும் இம்பால்  

| கோக்ரசார் | இம்பால் |
| --- | --- |
| விவேகானந்தர் யுப பாரதி கிரிரங்கன் | சவகர்லால் நேரு அரங்கம் |
| கொள்ளளவு: **85,000** | கொள்ளளவு: **30,000** |
| </img> |  |
| சிறப்பு பகுதி விளையாட்டு மையம் | குமான் லம்பக் மைதானம் |
| திறன்: | கொள்ளளவு: **35,285** |
| } |  |

## பரிசுத் தொகை
| மொத்தம் | } |
| --- | --- |
# ஜமீன் ஆத்தூர்


**ஜமீன் ஆத்தூர்** என்பது இந்தியாவின் தமிழ்நாட்டின் கரூரில் ஈசநத்தத்திற்கு அருகிலுள்ள ஒரு சிறிய கிராமமாகும். இது கரூர் மாவட்டத்தின் ஒரு பகுதியாகும் மற்றும் திண்டுக்கல் மாவட்டத்தின் கிராமங்களால் சூழப்பட்டுள்ளது. இந்த கிராமத்தில் அதிக அளவு முருங்கை உற்பத்தி செய்யப்படுகிறது, அதில் பெரும்பகுதி ஏற்றுமதி செய்யப்படுகிறது. செட்டிநாடு சிமெண்ட் தொழிற்சாலையும் இந்த கிராமத்தில் உள்ளது. இப்பகுதியில் விவசாயம் முக்கிய வேலை ஆதாரமாக உள்ளது.  

## ஜமீன் ஆத்தூரில் உள்ள பள்ளிகள்
(ஊராட்சி ஒன்றிய நடுநிலைப்பள்ளி)  

## ஜமீன் ஆத்தூரில் மருத்துவ வசதிகள்

## ஜமீன் ஆத்தூரில் உள்ள வங்கிகள்

## அருகிலுள்ள நகரங்கள் மற்றும் நகரங்கள்

- திண்டுக்கல் -47&nbsp;கி.மீ
- கரூர் -36&nbsp;கி.மீ
- திருச்சி -94&nbsp;கி.மீ
- மதுரை -111&nbsp;கி.மீ
- கோவை -139&nbsp;கி.மீ

## வழிபாட்டு தலங்கள்
# ஜெமினி (அரட்டை இயலி)

**ஜெமினி** (*gemini*) என்பது பெரிய மொழி மாதிரிகளின் LaMDA குடும்பத்தின் அடிப்படையில் கூகுள் உருவாக்கிய செயற்கை நுண்ணறிவு அரட்டை இயலி ஆகும். இது ஓபின்ஏஐ இன் சாட்ஜிபிடியின் எழுச்சியின் பிரதிபலிப்பாக உருவாக்கப்பட்டது, மே 2023 இல் ஏனைய நாடுகளில் வெளியிடுவதற்கு முன், மார்ச் 2023 இல் வரையறுக்கப்பட்ட திறனில் வெளியிடப்பட்டது. கூகுள் 180 நாடுகளில் உள்ள அனைத்து பயனர்களுக்கும் மே 10இல் பார்டை வெளியிட்டது.  

## பின்னணி
நவம்பர் 2022 இல், ஓபின்ஏஐ ஆனது சட் யிபிடி ஐ அறிமுகப்படுத்தியது, இது பெரிய மொழி மாதிரிகளின் (LLM) யிபிடி-3 குடும்பத்தை அடிப்படையாகக் கொண்டது.  

}}
# ரணஜித் குஹா


**ரணஜித் குஹா** (*Ranajit Guha*, 23 மே 1923 - 28 ஏப்ரல் 2023) என்பவர் ஒரு இந்திய வரலாற்றாசிரியர் ஆவார். இவர் சபால்டர்ன் ஸ்டடிசின் ஆரம்ப முன்னோடிகளில் ஒருவராக இருந்தார். இவர் இந்தியவியல் வரலாற்றை அடித்தள மக்களின் நோக்கிலிருந்து எழுத வேண்டும் என்பதை வலியுறுத்தியவர். இவர் 'சபால்டர்ன் ஸ்டடிஸ்' தொகுதிகளுக்கு தொகுப்பாசிரியராக இருந்தார். மேலும் இவர் ஆங்கிலத்திலும் வங்க மொழியிலும் நிறைய எழுதியுள்ளார்.  

கல்லூரி காலத்தில் மார்சியத்தில் கொண்ட ஈடுபாட்டால் 1940 களில், குஹா இந்தியப் பொதுவுடைமைக் கட்சியின் உறுப்பினரானார். மேலும் இலண்டனில் இருந்த உலக ஜனநாயக இளைஞர் கூட்டமைப்பில் குழுவின் பேராளராக இருந்தார். இவர் 1953 இல் இந்தியாவுக்குத் திரும்பி, கல்விப் பணியில் இணைந்தார். சந்தர்நாகூர் அரசு கல்லூரியில் கற்பித்தார், மேலும் கல்கத்தா மத்திய கல்லூரியில் கற்பிக்கச் சென்றார். இவரது கடந்தகால அரசியல் பணிகள் மற்றும் பொதுவுடமை சித்தாந்தத்துடனான தொடர்புகள் நிர்வாகத்தின் கவனத்திற்கு கொண்டு வரப்பட்டபோது, இவர் வங்காள கல்வி சேவைகளில் இருந்து இடைநீக்கம் செய்யப்பட்டார். பின்னர் இவர் ஜாதவ்பூர் பல்கலைக்கழகத்தில் பணியமர்த்தப்பட்டார். 1956 இல் அங்கேரி மீதான சோவியத் படையெடுப்பிற்கு எதிர்ப்பு தெரிவித்து பொதுவுடமைக் கட்சியின் அரசியல் செயல்பாடுகளில் இருந்து விலகினார்.  

குஹா 1959 இல் இந்தியாவிலிருந்து ஐக்கிய இராச்சியத்திற்கு குடிபெயர்ந்தார், அங்கு இவர் சசெக்ஸ் பல்கலைக்கழகத்தில் வரலாற்றின் உயர்விரிவுரையாளராக தனது வாழ்க்கையைத் தொடங்கினார். பணியின் போது, குஹா ஆஸ்திரேலிய தேசிய பல்கலைக்கழகத்திலும் கற்பித்தார்.  

"சபால்டர்ன்" என்ற சொல் அடித்தள வகுப்பினரின் குரல்களுக்கு கவனம் செலுத்த பயன்படுத்தப்பட்டது. இது இத்தாலிய மார்க்சிய மெய்யியலாளர் அண்டோனியோ கிராம்ஷி உருவாக்கிய சொல்லிலிருந்து கடன் வாங்கப்பட்டது.  

குஹா 28 ஏப்ரல் 2023 அன்று ஆஸ்திரியாவில் உள்ள தனது வியன்னா வூட்ஸ் வீட்டில் தனது 100வது பிறந்தநாளுக்கு மூன்றரை வாரங்கள் உள்ள நிலையில் இறந்தார்.  

## நூல் பட்டியல்

### நூலாசிரியர்

- *A rule of property for Bengal : an essay on the idea of permanent settlement*, Paris [etc.] : Mouton & Co., 1963, New edition: Duke University Press,
- *Elementary Aspects of Peasant Insurgency in Colonial India*, Oxford University Press, Delhi, 1983, New edition: Duke Univ Press, 1999, – a classic of Subaltern Studies
- Guha, Ranajit, "History at the Limit of World-History" (Italian Academy Lectures), Columbia University Press 2002
- *An Indian Historiography of India: A Nineteenth Century Agenda & Its Implications*. Calcutta: K.P. Bagchi & Company. 1988.
- *Dominance without Hegemony: History and Power in Colonial India*, Harvard University Press, 1998
- *The Small Voice of History*, Permanent Black, 2009

### தொகுப்பாசிரியர்
- (with Gayatri Chakravorty Spivak), *Selected Subaltern Studies*, New York: Oxford University Press, 1988
- *A Subaltern Studies Reader,1986–1995*, Univ of Minnesota Press, 1997,

### கட்டுரைகள்

- The Prose of Counter-Insurgency

## குஹா பற்றிய படைப்புகள்
- Sathyamurthy, T. V. "Indian Peasant Historiography: A Critical Perspective on Ranajit Guha's Work." In: *Journal of Peasant Studies* (October 1990) vol.18, no.1, pp.&nbsp;93–143.
- Ranajit Guha's Biography written by Shahid Amin and Gautam Bhadra and the complete bibliography compiled by Gautam Bhadra are available in *Subaltern Studies Volume VIII* edited by David Arnold and David Hardiman, OUP, 1994.
# கர்நாடக சட்டமன்றம்



**கர்நாடகா சட்டமன்றம்** என்பது இந்திய மாநிலமான கர்நாடகாவின் ஈரவை சட்டமன்றமாகும். சட்டமன்றம் பின்வருவனவற்றைக் கொண்டுள்ளது:  

- கர்நாடக சட்ட மேலவை, மேலவை,
- கர்நாடக சட்டப் பேரவை, கீழவை மற்றும்
- கர்நாடக ஆளுநர்

| ஆளுநர் | தவார் சந்த் கெலாட் | 11 ஜூலை 2021 |  |
| --- | --- | --- | --- |
| முதல் அமைச்சர் | பசவராஜ் பொம்மை | 28 ஜூலை 2021 |  |
| தற்காலிகத் தலைவர் | ரகுநாத் ராவ் மல்காபுரே | 17 மே 2022 |  |
| துணைத் தலைவர் | *காலி* |  |  |
| சட்ட மேலவையில் அவைத் தலைவர் | கோட்டா ஸ்ரீனிவாஸ் பூஜாரி | 23 ஜூலை 2019 |  |
| சட்ட மேலவையின் துணைத் தலைவர் | எம். டி. பி. நாகராஜ் | 31 ஜூலை 2021 |  |
| சட்ட மேலவை எதிர்க்கட்சித் தலைவர் | பி. கே. ஹரிபிரசாத் | 26 ஜனவரி 2022 |  |
| சபாநாயகர் | விஸ்வேஷ்வர் ஹெக்டே காகேரி | 31 ஜூலை 2019 |  |
| துணை சபாநாயகர் | ஆனந்த் சந்திரசேகர் மாமணி | 24 மார்ச் 2020 |  |
| சட்டப் பேரவையின் அவைத் தலைவர் (முதல்வர்) | பசவராஜ் பொம்மை | 28 ஜூலை 2021 |  |
| சட்டப் பேரவை எதிர்க்கட்சித் தலைவர் | சித்தராமையா | 9 டிசம்பர் 2019 |  |
| சட்டப் பேரவை எதிர்க்கட்சி துணைத் தலைவர் | யூ. டி. காதர் | 30 ஜனவரி 2022 | } |
# ராசா, சிலாங்கூர்



**ராசா**, (மலாய்: *Bandar Rasa*; ஆங்கிலம்: *Rasa*; சீனம்: 拉萨); என்பது மலேசியா, சிலாங்கூர் மாநிலத்தில், உலு சிலாங்கூர் மாவட்டத்தில் (*Hulu Selangor District*) உள்ள ஒரு சிறு நகரம்; ஒரு முக்கிம். மலேசியத் தலைநகரமான கோலாலம்பூரில் இருந்து 53 கி.மீ.; ரவாங்கில் இருந்து 26 கி.மீ. வடக்கே உள்ளது.  

ஏறக்குறைய 130 ஆண்டுகளுக்கு முன்னர் இந்த நகரம் ஓர் அமைதியான; ஆள் நடமாட்டம் அதிகம் இல்லாத நகரம் ஆகும். இருப்பினும் 1900-ஆம் ஆண்டுகளில் உலு சிலாங்கூர் மாவட்டத்தின் நிர்வாக மையமாக விளங்கியது என்பது குறிப்பிடத் தக்கதாகும். சிலாங்கூர் ஆறு இந்த நகரைக் கடந்து செல்கிறது.  

சீனர்கள் மிகுதியாக வாழும் இந்த நகரம், 1900-ஆம் ஆண்டுகளில் ஈய உற்பத்திக்குப் புகழ்பெற்று விளங்கியது. ஈயச் சுரங்கத்தொழில் முடிவிற்கு வந்ததும் பெரும்பாலோர் வெளியூர்களுக்கு மாறிச் சென்றுவிட்டனர். இப்போதைக்கு வயதானவர்கள் மட்டுமே வாழ்கின்றனர்.  

## வரலாறு

ராசா நகரத்தின் தொடக்கத்தில், சுரங்கத் தொழிலாளர்களாகப் பணிபுரிந்த பெரும்பாலான சீனக் குடியேற்றவாசிகள்; சீனா குவாங்டொங் (*Guangdong*) மாநிலத்தைச் சேர்ந்த ஊய் சோ (*Hui Zhou*) வம்சாவளியைச் சேர்ந்தவர்கள். முதன்முதலாக 20 குடும்பங்கள் சீனாவில் இருந்து இடம் பெயர்ந்து உள்ளனர்.  

1900-ஆம் ஆண்டுகளில், உலு சிலாங்கூர் மாவட்டத்தில் ராசா, கோலா குபு பாரு (*Kuala Kubu Baru*) மற்றும் செரண்டா (*Serendah*) ஆகிய நகரங்கள், ஈய உற்பத்தியில் முக்கிய மையங்களாக விளங்கின. 1900-ஆம் ஆண்டுக்குள் ராசா ஒரு கலகலப்பான மற்றும் வளமான நகரமாக மாறியது. மக்கள் தொகை 4000 வரை உயர்ந்தது.  

### ஈயச் சுரங்க முதலாளிகள்

ராசா நகரம் அதன் உச்சத்தில், அங்கு 20-க்கும் மேற்பட்ட திறந்த வெளி ஈயச் சுரங்கங்கள் (*Open Cast Mines*) இருந்தன; மற்றும் 5 ஈயவாரி கப்பல்களும் (*Dredges*) செயல்பாடுகளில் இருந்தன. டான் பூன் சியா (*Tan Boon Chia*), லோகே இயூ (*Loke Yew*) மற்றும் சீ எங் வா (*Cheah Eng Wah*) ஆகியவர்கள் அந்தக் காலக் கட்டத்தில் பிரபலமான ஈயச் சுரங்க முதலாளிகளாக இருந்தனர்.  

மலாயா அவசர காலத்தில், பிரித்தானிய காலனித்துவவாதிகள் ராசாவைச் சுற்றியிருந்த வீடுகளை எரித்து, அங்கு இருந்த குடியிருப்பாளர்களைக் கட்டாயப்படுத்தி இடம் பெயர்ச் செய்தனர்.  

### பெயர் மாற்றம்

அதே ஆண்டில் கம்போங் பாரு ராசாவின் பெயர் கம்போங் சுவாங் (*Kampung Chuang*). என மாற்றப்பட்டது. ஆனாலும் உள்ளூர்வாசிகளுக்கு கம்போங் பாரு ராசா (*Kampung Baru Rasa*) என்ற பெயர்தான் பரிச்சயமாகி விட்டது.  

இன்றைய நிலையில், கோலாலம்பூர் நகரைச் சுற்றியுள்ள மற்ற நகரங்களுடன் ஒப்பிடும்போது ராசா மிகவும் பின்தங்கிய நிலையில் உள்ளது.  

## காட்சியம்

## மேற்கோள்
# சிவமொக்கா ஊரகம் சட்டமன்றத் தொகுதி


**சிவமொக்கா ஊரகம் சட்டமன்றத் தொகுதி** (*Shimoga Rural Assembly constituency*) இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும்.  
| |  
| மதச்சார்பற்ற ஜனதா தளம்  
|}  

## தேர்தல் முடிவுகள்

### 2018

## மேலும் பார்க்கவும்

- கருநாடக சட்டப் பேரவையின் தொகுதிகளின் பட்டியல்
- சிமோகா மாவட்டம்
# சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்

**சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்** (*Shyama Prasad Mukherji Rurban Mission*), மறைந்த தலைவர் சியாமா பிரசாத் முகர்ஜியின் பெயரால் இவ்வியக்கம் துவக்கப்பெற்றது. இவ்வியக்கம் இந்திய அரசின் ஊரக வளர்ச்சி அமைச்சகத்தின் கீழ் இயங்குகிறது.இந்த இயக்கத்தின் திட்டச் செயல்பாடுகள் மாவட்ட ஊரக வளர்ச்சி முகமைகள் மூலம் செயல்படுத்தப்படும். இந்தியப் பிரதமர் நரேந்திர மோடி 21 பிப்ரவரி 2016 அன்று சத்தீஸ்கர் மாநிலத்தின் ராஜ்நந்த்காவுன் மாவட்டத்திலுள்ள குருபாட் எனும் கிராமத்திலிருந்து இவ்வியக்கத்தை துவக்கி வைத்தார்.  

இவ்வியக்கம் ஊரகப் பொருளாதாரம் மற்றும் உள்கட்டமைப்புகளை மேம்படுத்துவதற்கு நகர்புறங்களை ஒட்டிய 2840 ஊரகத் தொகுப்புகள் தேர்வு செய்யப்பட்டுள்ளது.  
முதல் கட்டமாக ஐந்து ஆண்டுகளில் 296 ஊரக-நகர்புறத் தொகுப்புகளை மேம்படுத்துவதை நோக்கமாகக் கொண்டு இவ்வியக்கம் செயல்படுகிறது. இந்த தொகுப்பில் உள்ள ஒரு கிராமம் மதுரை மாநகரத்தை ஒட்டியுள்ள கோவில் பாப்பாகுடி கிராமமும் ஒன்றாகும். இக்கிராமத் தொகுப்பை நகர்புறம் அளவிற்கு மேம்படுத்த ரூபாய் 100 கோடி இந்த இயக்கம் ஒதுக்கியுள்ளது. இந்தக் தொகுப்புகள் தேவையான வசதிகளுடன் பலப்படுத்தப்படும். இதற்காக அரசின் பல்வேறு திட்டங்களின் ஒருங்கிணைப்பு மூலம் வளங்களைத் திரட்ட முன்மொழியப்பட்டுள்ளது. மேலும் இந்த திட்டத்தின் கீழ் ஒரு பொதுவான இடைவெளி நிதி (CGF) ஒதுக்கப்பட்டுள்ளது.  

## இயக்கத்தின் பார்வை
சியாமா பிரசாத் முகர்ஜி தேசிய ஊரக-நகர்புற இயக்கம் (*SPMRM*) "கிராமப்புற சமூக வாழ்க்கையின் சாரத்தை பாதுகாத்து வளர்க்கும் கிராமங்களின் வளர்ச்சியை நோக்கமாகக் கொண்டுள்ளது. இதன் அடிப்படையில் நகர்ப்புற வசதிகளுடன், கிராமப்புறங்களை மேம்படுத்துவதாகும்.  

## இயக்கத்தின் நோக்கம்
சியாமா பிரசாத் முகர்ஜி தேசிய ஊரக-நகர்புற இயக்கத்தின் (*SPMRM*) நோக்கம் கிராமப்புற பொருளாதார வளர்ச்சியைத் தூண்டுவது, அடிப்படை சேவைகளை மேம்படுத்துவது மற்றும் நன்கு திட்டமிடப்பட்ட ஊரக-நகர்புறத் தொகுப்புகளை உருவாக்குவது ஆகும்.  
1. எண்முறை (டிஜிட்டல்) கல்வியறிவு
1. திறன் மேம்பாட்டு பயிற்சி
1. கிராமங்களுக்கு இடையே சாலை இணைப்பு
1. நடமாடும் சுகாதார பிரிவுகளை நிறுவுதல்
1. அனைத்து வீடுகளுக்கும் மின் இணைப்பு வழங்குதல்
1. குடிமக்கள் சேவை மையங்கள்
1. பொது போக்குவரத்து சேவைகள்
1. வேளாண் செயலாக்கம்
1. எரிவாயு இணைப்புகள்
1. சுகாதார வசதிகள்
1. வேளாண் பொருட்களின் சேமிப்பு கிடங்கள்
1. குழாய் மூலம் குடிநீர் வழங்கல்
1. கல்வி நிறுவனங்களை மேம்படுத்துதல்
1. திரவ மற்றும் திடக்கழிவு மேலாண்மை செயல்படுத்துதல்

## இயக்கத்தின் எதிர்பார்ப்புகள்
- பொருளாதாரம், தொழில்நுட்பம், வசதிகள் மற்றும் சேவைகள் தொடர்பானவைகளில் ஊரக-நகர்ப்புறங்ளில் வேறுபாடுகளை குறைத்தல். * கிராமப்புறங்களில் வறுமை மற்றும் வேலையில்லாத் திண்டாட்டத்தைக் குறைப்பதன் மூலம் உள்ளூர் பொருளாதார வளர்ச்சியைத் தூண்டுதல்.
- பிராந்தியத்தின் வளர்ச்சியை பரப்புதல்.
- கிராமப்புறங்களில் முதலீட்டை ஈர்ப்பது.
# குண்டிச்சா கோவில்


**குண்டிச்சா கோயில்**, (ஒடியா: ଗୁଣ୍ଡିଚା ମନ୍ଦିର), இந்தியாவின் ஒடிசா மாநிலத்தில் உள்ள கோயில் நகரமான புரி நகரத்தில் அமைந்துள்ள ஒரு இந்துக் கோயிலாகும். ஆண்டுதோறும் புரி ஜெகன்னாதர் கோயில் தேரோட்டம் முடியும் இடமாக இக்கோயில் விளங்குகிறது.  

## கோவில்
ஜெகன்நாதரின் தோட்ட வீடு என்று அழைக்கப்படும் குண்டிச்சா கோயில், அனைத்து பக்கங்களிலும் சுவர்களால் சூழப்பட்ட ஒரு அழகான தோட்டத்தின் மையத்தில் உள்ளது. இது ஜகந்நாதர் கோயிலுக்கு சுமார் 3 கிலோமீட்டர்கள் (1.9 மைல்) தொலைவில் அமைந்துள்ளது. குண்டிச்சா கோயில் மற்றும் ஜெகந்நார் கோயில்கள், தேரோடும் வீதியின் இரு முனைகளில் அமைந்துள்ளது.  

இக்கோயில் வெளிர் சாம்பல் மணற்கற்களைப் பயன்படுத்தி கலிங்க கட்டிடக் கலை நயத்தில் கட்டப்பட்டுள்ளது. இக்கோயில் வளாகம் கருவறை, சபா மண்டபம், திருவிழா மண்டபம் மற்றும் பிரசாத மண்டபம் என நான்கு கூறுகளை உள்ளடக்கியது.  
இக்கோயிலில் சிறிய சமையல் அறையும் கொண்டுள்ளது. [2] இந்த கோவில் ஒரு தோட்டத்திற்குள் அமைக்கப்பட்டுள்ளது, மேலும் இது "கடவுளின் கோடைகால தோட்டம்" அல்லது ஜகந்நாதரின் தோட்ட வீடு என்று அழைக்கப்படுகிறது.[3] தோட்டம் உட்பட முழு வளாகமும் ஒரு சுவரால் சூழப்பட்டுள்ளது.  

கருவறையில் இரத்னவேதி என்று அழைக்கப்படும் ஒரு வெற்று மேடை (4 அடி (1.2 மீட்டர்) உயரமும், 19 அடி (5.8 மீ) நீளமும் கொண்டது, இங்கு ஆண்டு விழாக்களில் தெய்வத் திருமேனிகள் வைக்கப்படுகின்றன. கோயிலுக்கு இரண்டு வாயில்கள் உள்ளன. ரத யாத்திரையின் போது தெய்வங்கள் கோயிலுக்குள் நுழையும் முக்கிய வாயில் மேற்கு வாசல் ஆகும். நாகச்சன வாசல் எனப்படும் கிழக்கு வாசல் தெய்வங்கள் புறப்படுவதற்கு பயன்படுகிறது.  

குண்டிச்சா கோயிலில் ஜெகநாதரை வழிபடும் 9 நாள் ரத யாத்திரையைத் தவிர, ஆண்டு முழுவதும் கோயில் காலியாகவே இருக்கும். நுழைவுக் கட்டணம் செலுத்திய பிறகு சுற்றுலாப் பயணிகள் கோயிலுக்குச் செல்லலாம். இந்த காலகட்டத்தில் வெளிநாட்டினர் கோவிலுக்குள் நுழைவது தடைசெய்யப்பட்டுள்ளது. இந்த கோவில் பூரி ஜகன்னாதர் கோவில் நிர்வாகத்தின் கீழ் உள்ளது.  

## ரத யாத்திரை

புரி ரத யாத்திரையின் போது கிருஷ்ணன், பலராமர் மற்றும் சுபத்திரை ஆகியோர் தனித்தனி தேர்தளில் ஏறி ஜெகன்னாதர் கோயிலிருந்து, 3 கிலோ மீட்டர் நீளத்திற்கு ஊர்வலாக குண்டிச்சா கோயிலுக்கு வருவார்கள். முதல் நாள் தேர்களில் இருக்கும் தெய்வங்கள் இரண்டாம் நாள் குண்டிச்சா கோயிலுக்குள் நுழைகின்றன. அவர்கள் தொடர்ந்து ஏழு நாட்கள் குண்டிச்சா கோவிலில் தங்குகின்றனர்.  
## படக்காட்சிகள்
# முகுந்த தேவன்


**முகுந்த தேவன் அல்லது முகுந்த அரிச்சந்திரன்** (கிபி 1559-1568) தற்கால ஒடிசாவில் வேங்கியை ஆண்ட கீழைச் சாளுக்கியர் அரசமரபைத் தோற்றுவித்தவர்.  

இவர் கிபி 1559இல் போய் வம்சத்தின் இறுதி மன்னர் இரகுராம் ராய சோடராயரைக் கொன்று, கட்டக் நகரத்தை தலைமையிடமாகக் கொண்டு அரியணையில் ஏறினார். இவர் ஒன்றுபட்ட ஒரிசாவை நிறுவ முயற்சித்தார்.  

## செயற்பாடுகள்
இவர் புரி நகரத்தில் உள்ள புரி ஜெகன்நாதர் கோயில் அருகே உள்ள குண்டிச்சா கோயிலுக்கு இரண்டு சிங்க நுழைவாயில்கள் மற்றும் தேரோடும் வீதிகள், அலங்கார வளைவுகள் மற்றும் மண்டபங்களை நிறுவினார்.  

தற்கால பாலசோர் மாவட்டத்தில் தொடர் கோட்டைக்களை நிறுவினார். இக்கோட்டைகள் 1558இல் நடைபெற்ற போரில் வங்காள சுல்தானனின் படைத்தலைவர் **காலாபாகாத்** என்பவரால் சிதைக்கப்பட்டது.  

## போர்கள்
முகுந்த தேவன் ஆப்கானிய வங்காள சுல்தானுக்கு பகையாகவும்; முகலாயப் பேரரசர் அக்பருடன் நட்பாகவும் இருந்தார். இவர் வங்காள சுல்தானுக்கு எதிராக இரண்டு முறை போரிட்டார். 1560இல் நடைபெற்ற போரில் முகுந்த தேவன் வங்காள சுல்தான் படைகளை வீழ்த்தி வெற்றி பெற்றான். 1567இல் நடைபெற்ற போரில் வங்காள சுல்தானின் தளபதி காலாபாகாத் முகுந்த தேவனை கொன்று, நாட்டை சிதைத்தான். பின்னர் அரியணை ஏறிய முதலாம் இராமச்சந்திர தேவன், அக்பருடன் கூட்டுச் சேர்ந்ததால், ஆப்கானிய வங்காள சுல்தான்களின் இடையீடு இன்றி ஆட்சி நடத்தினார்.
# ஜெகந்நாத் மிஸ்ரா


**ஜெகந்நாத் மிஸ்ரா** (24 சூன் 1937 – 19 ஆகஸ்டு 2019) இந்தியாவின் பிகார் மாநிலத்தின் இந்திய தேசிய காங்கிரசு கட்சி அரசியல்வாதியும், மூன்று முறை பீகார் முதலமைச்சராகவும் பணியாற்றியவர்.மேலும் இவர் இந்திய அரசில் அமைச்சராகவும் பணியாற்றியவர். இவரது அண்ணன் லலித் நாராயண் மிஸ்ரா ஆவார்.மேலும் இவர் 1990 முதல் 1994 முடிய மாநிலங்களவை உறுப்பினராக பதவி வகித்தவர்.  

## இதனையும் காண்க
- லலித் நாராயண் மிஸ்ரா
# லலித் நாராயண் மிஸ்ரா


**லலித் நாராயண் மிஸ்ரா** (2 பிப்ரவரி 1923 – 3 சனவரி 1975) பிகார் மாநிலத்தைச் சேர்ந்த இந்திய தேசிய காங்கிரசு கட்சியின் அரசியல்வாதியும், 1973 முதல் 1975 முடிய இந்திராகாந்தி அமைச்சரவையில் இரயில்வே அமைச்சராகவும் பணியாற்றியவர். இவர் ஜவகர்லால் நேரு பிரதம அமைச்சராக இருக்கும் போது காங்கிரஸ் கட்சியின் நாடாளுமன்றச் செயலாளராகப் பணியாற்றியவர். 2 சனவரி 1975 அன்று சமஸ்திபூர் தொடருந்து நிலையத்தில் நடைபெற்ற தொடர் குண்டு வெடிப்பில் லலித் நாராயண் மிஸ்ரா இறந்தார்.  

## மரபுரிமைப் பேறுகள்
இவரது நினைவைப் போற்றும் வகையில் பிகார் மாநிலத்தின் தர்பங்கா நகரத்தில் **லலித் நாராயண் மிதிலா பல்கலைக்கழகம்** நிறுவப்பட்டுள்ள்து.
# சிங்கரேணி நிலக்கரிச் சுரங்க நிறுவனம்


**சிங்கரேணி நிலக்கரிச் சுரங்க நிறுவனம்** (*The Singareni Collieries Company Limited* or *SCCL*) இந்தியாவின் தெலங்கானா மாநில அரசிற்கு சொந்தமான அரசு நிறுவனம் ஆகும். இந்த நிலக்கரி நிறுவனத்தின் 49% பங்குகள் இந்திய அரசின் நிலக்கரி அமைச்சகம் வைத்துள்ளது. இந்நிறுவனம் கோதாவரி சமவெளியில் உள்ள ஆறு மாவட்டங்களில் 45 நிலக்கரி சுரங்கங்கள் கொண்டுள்ளது. அதில் 25 திறந்தவெளி சுரங்கங்களும்; 25 நிலத்தடி சுரங்கங்களும் உள்ளது. இந்நிறுவனத்தில் 45,079 தொழிலாளர்கள் மற்றும் அதிகாரிகளும் பணியாற்றுகிறார்கள். இந்நிறுவனம் இந்தியாவின் நிலக்கரி உற்பத்தியில் 9.2% பங்களிக்கிறது.  
1889ஆம் ஆண்டில் துவக்கப்பட்ட இந்நிறுவனம் இதுவரை 1.36 பில்லியன் டன் நிலக்கரி எடுத்துள்ளது. மேலும் இதன் நிலக்கரி இருப்பு 10.84 பில்லியன் டன்னாக உள்ளது.  

## வரலாறு
பிரித்தானிய இந்தியாவின் ஆட்சியில் 1889ஆம் ஆண்டில் சிங்கரேணி நிலக்கரிச் சுரங்க நிறுவனம் நிறுவப்பட்டது. 23 டிசம்பர் 1920 அன்று இதனை ஐதராபாத் தக்கான நிலக்கரி நிறுவனம் வாங்கியது. 1945இல் ஐதராபாத் நிஜாம் இந்நிறுவனத்தை வாங்கியது. பின் இந்திய விடுதலைக்குப் பிறகு இந்நிறுவனம் ஆந்திர அரசு நிறுவனமாக செயல்பட்டது. தெலங்கானா மாநிலம் நிறுவப்பட்டப் பிறகு இந்நிறுவனம் தெலங்கானா அரசு நிறுவனமாக மாறியது. 1960 முதல் இந்நிறுவனத்தின் பங்குகள் தெலங்கானா மாநில அரசு மற்றும் இந்திய அரசு 51:49 விகிதத்தில் கொண்டுள்ளது.  
## மேலாண்மை
தெலங்கானா மாநில அரசின் கட்டுப்பாட்டில் உள்ள இந்நிறுவனம் 10 இயக்குநர்கள் மற்றும் ஒரு மேலாண்மை இயக்குநர் தலைமையில் இயங்குகிறது. தலைவர்-மேலாண்மை இயக்குநரை தெலங்கானா அரசே நியமிக்கிறது. இயக்குநர்கள் அவையின் 3 இயக்குநர்கள் இந்திய அரசாலும்; தலைவர்-மேலாண்மை இயக்குநர் உள்ளிட்ட 3 இயக்குநர்கள் தெலங்கானா மாநில அரசாலும் நியமிக்கப்படுகின்றனர். மேலும் 5 செயல் இயக்குநர்கள் நிறுவனத்தின் அன்றாடப் பணிகளை கவனிப்பர். இந்நிறுவனத்தின் தலைமையிடம்  
கொத்தகூடத்திலும் மற்றும் தலைவர்-மேலாண்மை இயக்குநர் அலுவலகம் ஐதராபாத்திலும் உள்ளது.  

## செயல்பாடுகள்
சிங்கரேணி நிலக்கரி நிறுவனம் நிலக்கரி தோண்டி எடுப்பதுடன், நிலக்கரியைக் கொண்டு சிங்கரேணி, கொத்தகூடம், மற்றும் ராமகுண்டம் ஆகிய இடங்களில் உள்ள அனல் மின் நிலையங்கள் மூலம் மின்சாரம் உற்பத்தி செய்கிறது.
# நீலமேகவர்ணம்

**நீலமேகவர்ணம்**, அதிமுக அரசியல்வாதியான இவர் 2003 தமிழ்நாடு சட்டமன்ற இடைத்தேர்தலில் தூத்துக்குடி மாவட்டம், சாத்தான்குளம் சட்டமன்றத் தொகுதியில் தன்னை எதிர்த்து போட்டியிட்ட இந்திய தேசிய காங்கிரசு கட்சியின் வேட்பாளர் ஏ. மகேந்திரனை 17,000 வாக்கு வித்தியாசத்தில் வென்றவர். தேர்தலில் போட்டியிடுவதற்கு முன்னர் நீலமேகவர்ணம் சாத்தான்குளம் ஊராட்சி ஒன்றிய அதிமுக செயலாளராக பணியாற்றியவர்.  

2006 தமிழ்நாடு சட்டப்பேரவைத் தேர்தலின் போது சாத்தான்குளம் சட்டமன்றத் தொகுதி ஸ்ரீவைகுண்டம் சட்டமன்றத் தொகுதியாக மறுசீரமைக்கப்பட்டது. எனவே நீலமேகவர்ணத்திற்கு இத்தொகுதியில் மீண்டும் போட்டியிட வாய்ப்பு கிடைக்கவில்லை.  

எனவே தற்போது அரசியல் பணிகளுடன் வருவாய்க்கு ஆடு, மாடுகள் மேய்த்தல் மற்றும் கருப்பட்டி செய்வதற்கு பதநீர் காய்ச்சுதல் போன்ற பணிகள் செய்து வருகிறார்.  

## இதனையும் காண்க
- எஸ். எஸ். மணி நாடார்
# மெய்ப்பாலூட்டிகள்

**மெய்ப்பாலூட்டிகள்** (*Eutheria*) என்பது பைப்பாலூட்டிகளை விட நஞ்சுக்கொடிகளுடன் மிகவும் நெருக்கமாகத் தொடர்புடைய அனைத்து காட்டுக் கோரமா பாலூட்டிகளையும் உள்ளடக்கிய உட்கிளை ஆகும்.  

பாதங்கள், கணுக்கால், தாடைகள் மற்றும் பற்களின் பல்வேறு தோற்றவமைப்புக்குரிய பண்புகளால் மெய்ப்பாலூட்டிகள் விலங்குகள் மற்ற விலங்குகளிலிருந்து வேறுபடுகின்றன. தற்போதுள்ள அனைத்து மெய்ப்பாலூட்டி விலங்குகளுக்கும் மேன்முன்னிடுப்பெலும்புகள் இல்லை. மேன்முன்னிடுப்பெலும்புகள் மற்ற அனைத்து உயிருள்ள பாலூட்டிகளிலும் (பைப்பாலூட்டிகள் மற்றும் மோனோட்ரீம்கள்) உள்ளன. இது கர்ப்ப காலத்தில் வயிற்றை விரிவுபடுத்த அனுமதிக்கிறது.  

பழமையான அறியப்பட்ட மெய்ப்பாலூட்டிகள் சிற்றினம் *ஜுராமியா சினென்சிசு*, 161 மில்லியன் ஆண்டுகளுக்கு முன்பு சீனாவின் பிந்தைய ஜுராசிக் (ஆக்சுபோர்டியன்) காலத்திலிருந்து அறியப்படுகிறது.  

யூதேரியா (மெய்ப்பாலூட்டிகள்) எனும் பெயர் 1872-ல் தியோடர் கில் என்பவரால் இடப்பட்டது. 1880ஆம் ஆண்டில் தாமசு என்றி அக்சுலி சூலொட்டுதிசுவனவை விடப் பரந்த அளவில் வரையறுக்கப்பட்ட குழுவை உள்ளடக்கியதாக இதனை வரையறுத்தார்.  

## சிறப்பியல்புகள்

தனித்துவமான அம்சங்கள்:  

- இரண்டு தாடை எலும்புகளில் பெரியது, கீழ்க்கால் உள்ளெலும்பின் அடிப்பகுதியில் ஒரு விரிவாக்கப்பட்ட கால்கணு ("சிறிய சுத்தியல்")
- முதல் விரல் இடைப்பகுதி எலும்புக்கும் உள்ளாப்பெலும்புக்கும் (மூன்று ஆப்பு வடிவ எலும்புகளின் உட்புறம்) இடையே உள்ள மூட்டு இரண்டாவது விரல் இடைப்பகுதி எலும்புக்கும் நடுத்தர ஆப்பு வடிவ எலும்புகளுக்கு இடையே உள்ள மூட்டைக் காட்டிலும் மிகவும் பின்தங்கிய நிலையில் உள்ளது - மெட்டாதரியன்களில் இந்த மூட்டுகள் ஒன்றுக்கொன்று சமமாக இருக்கும்
  - வரிசை: † லெப்டிக்டிடா
  - குடும்பம்: † ஜலம்ப்டலேசுடிடே
- குடும்பம்: † அடாபிசோரிகுலிடே
- குடும்பம்: † டைடைமோகோனிடே
- குடும்பம்: † ஜெலசுடிடே
- பேரினம்: † *அக்ரிஸ்டேரியம்*
- பேரினம்: † *அம்போலெசுடெசு*
- பேரினம்: † *போபோலெசுடெசு*
- பேரினம்: † *கோகோதெரியம்*
- பேரினம்: † *டர்ல்ஸ்டோடன்*
- பேரினம்: † *டர்ல்ஸ்டோதெரியம்*
- பேரினம்: † *எண்டோதெரியம்*
- பேரினம்: † எயோமியா?
- பேரினம்: † *ஜுராமியா*
- பேரினம்: † *மொன்டனலெசுடெசு*
- பேரினம்: † *மர்டோலெசுடெசு*
- பேரினம்: † *சினோடெல்பிசு* ?

## பரிணாம வரலாறு
மெய்ப்பாலூட்டிகள் பல அழிந்துபோன சிற்றினங்கள் மற்றும் பெரிய குழுக்களைக் கொண்டுள்ளது. சிக்கலான வகைப்பாட்டு வரலாறு இன்னும் முழுமையாகப் புரிந்து கொள்ளப்படவில்லை. அடாபிசோரிகுலிடே, சிமோலெசுடா மற்றும் லெப்டிக்டிடா ஆகியவற்றின் உறுப்பினர்கள் முன்னர் காலாவதியான சூலொட்டுதிசுவன பூச்சி உண்ணி வரிசையில் வைக்கப்பட்டன. அதே சமயம் ஜெலசுடிட்கள் பழமையான குளம்பிகளாகக் கருதப்படுகின்றன. இருப்பினும், மிக சமீபத்திய ஆய்வுகள் இந்த புதிரான வகைப்பாடு நிலையினை அடிப்படை குழு மெய்ப்பாலூட்டிகளை பிரதிநிதித்துவப்படுத்துகின்றன. இது சூலொட்டுதிசுவனவிற்கு மிகவும் அடிப்படையானது.  

பலவீனமான விருப்பமான கிளை வரைபடம் போரியோயுதேரியாவை அட்லாண்டோஜெனாட்டாவின் சகோதர அடிப்படை யூதேரியன் உட்பிரிவாக ஆதரிக்கிறது.  

| <div><div>
* சைனோடான்ட்சு
** † பிற சைனோடான்ட்கள்
** † டிரிட்டிலோடோன்டிட்சு
** பாலூட்டிகள்
*** † பிற பாலூட்டிகள்
*** † *ஹாட்ரோகோடியம்*
*** பாலூட்டிகள் மேல்மட்ட குழு
**** † மேல்மட்ட குழு அல்லா பாலூட்டிகள்
**** ஆசுட்ராலோஸ்பெனிட்சு
***** † மற்ற ஆசுட்ராலோஸ்பெனிட்சு
***** மோனோட்ரீம்கள்
**** தெரியா
***** † பிற தெரிய
***** மெட்டாதெரியா
****** † மற்ற மெட்டாதெரியா
****** பைப்பாலூட்டிகள்
***** **யூதேரியா (மெய்ப்பாலூடிகள்)**
****** † பிற யூதேரியா
****** நஞ்சுக்கொடிகள்
</div></div> | } |
| --- | --- |
# கட்டா குஸ்தி



**கட்டா குஸ்தி** என்பது 2022 ஆம் ஆண்டு வெளியான இந்திய தமிழ் மொழி திரைப்படமாகும். இது செல்ல அய்யாவு எழுதி இயக்கியிருந்தார். இதை ஆர்டி டீம் ஒர்க்ஸ் மற்றும் விவி ஸ்டுடியோஸ் ஆகிய நிறுவனங்கள் மூலம் ரவி தேஜா, விஷ்ணு விஷால், சுப்ரா மற்றும் ஆர்யன் ரமேஷ் ஆகியோர் இணைந்து தயாரித்துள்ளனர்.  

இப்படத்தில் விஷ்ணு விஷால் மற்றும் ஐஸ்வர்யா இலட்சுமி ஆகியோர் முதன்மை கதாப்பாத்திரத்தில் நடித்துள்ளனர். படத்தின் பாடல்கள் மற்றும் பின்னணி இசையை ஜஸ்டின் பிரபாகரன் இசையமைத்துள்ளார். இவர்களுடன் கருணாஸ், ஸ்ரீஜா ரவி, முனீஷ்காந்த் ராமதாஸ், காளி வெங்கட், ரெடின் கிங்ஸ்லி, ஹரீஷ் பேரடி, அஜய் ஆகியோர் உடன் நடித்திருந்தனர்.  

## நடிகர்கள்

## ஆதாரங்கள்
# அஜய் (நடிகர்)



**அஜய்** ஒரு இந்திய நடிகர் ஆவார். இவர் முதன்மையாக தெலுங்குத் திரைப்படங்களில் நடித்துள்ளார். மேலும் தமிழ் மற்றும் கன்னம் போன்ற தென்னிந்திய திரைப்படங்களில் நடித்துள்ளார்.  

அஜய் விஜயவாடாவில் பிறந்து வளர்ந்தவர். பின்னர் அவரது குடும்பத்துடன் ஹைதராபாத்க்கு இடம்பெயர்ந்தார். அஜய் 2005 இல் ஸ்வேதா ரவுரியை மணந்தார். ஸ்வேதா ரவுரியை 2017 இல் மிஸஸ் இந்தியா உலகளாவிய இறுதிப் போட்டியில் பங்கேற்றார். இத்தம்பதியருக்கு இரண்டு குழந்தைகள் உள்ளனர்.  

### தமிழ்
| 2007 | *கிரீடம்* | வரதராஜன் |  |
| --- | --- | --- | --- |
| *மலைக்கோட்டை (திரைப்படம்)* | குணா |  |  |
| 2008 | *நேற்று இன்று நாளை* | பூரணா |  |
| 2009 | *சிந்தனை செய்* | காவல் அதிகாரி |  |
| 2011 | *வேலாயுதம் (திரைப்படம்)* | உலகநாதன் கூட்டாளி |  |
| 2014 | *கூட்டம்* |  |  |
| 2015 | *10 எண்றதுக்குள்ள* | தெலுங்கானா ரவுடி |  |
| 2016 | *உயிரே உயிரே* | சிவா |  |
| *24* | மித்ரன் (விஜய்) |  |  |
| 2019 | *போதை ஏறி புத்தி மாறி* | கமிஸ்னர் |  |
| 2022 | *தி வாரியர்* | ரவி |  |
| *கட்டா குஸ்தி* | தாஸ் |  |  |
| 2023 | *துணிவு (2023 திரைப்படம்)* | ராமச்சந்திரன் | } |

### கன்னடம்
| 2008 | சத்யா இன் லவ் |  |
| --- | --- | --- |
| சிட்டிசன் |  |  |
| *அர்ஜூன்* | அஜய்யா |  |
| 2009 | *வாயுபுத்ரா* |  |
| 2011 | *சாரதி* | பிரதீப் |
| 2012 | *கட்டாரி வீர சுரசுந்தராங்கி* |  |
| 2013 | *மைனா* |  |
| *பிருந்தாவனா* | வரதா | } |

## ஆதாரங்கள்
# சத்தியநாதன்

**சத்தியநாதன்** எனப்படுபவர் பின்வருவோரில் ஒருவராக இருக்கலாம்:  

- கமலா சத்தியநாதன் - இந்தியப் பெண்ணியவாதி, எழுத்தாளர் (1880–1950).
- கிருபாபாய் சத்தியநாதன் - இந்தியாவைச் சேர்ந்த ஆங்கில மொழி எழுத்தாளர் (1862 – 1894).
- செ. சத்தியநாதன், - தமிழீழ விடுதலைப் புலிகளின் முதல் மாவீரர், லெப்டினன்ட் சங்கர் (1960 - 1982).
# நேற்று இன்று நாளை (2008 திரைப்படம்)



**நேற்று இன்று நாளை** என்பது 2008 ஆம் ஆண்டு வெளியான இந்தியத் தமிழ்த் திரைப்படமாகும். இப்படத்தில் ரவிகிருஷ்ணா, அக்சரா ஆகியோர் முதன்மை வேடங்களில் நடித்திருந்தனர். இப்படம் தெலுங்கில் நின்னா நெடு ரெபு என்ற பெயரில் ஒரே நேரத்தில் தயாரிக்கப்பட்டது.  

## நடிகர்கள்
| ரவி கிருஷ்ணா | வெற்றி | விஜய் |  |
| --- | --- | --- | --- |
| ரேகா வேதவியாஸ் | சுவப்னா |  |  |
| நாசர் |  |  |  |
| அஜய் | பூரணா | மொட்டு பூரணா |  |
| கருணாஸ் | வேணி மாதவ் |  |  |
| பிரம்மானந்தம் |  |  |  |
| சௌமியா பொல்லாபிரகடா |  |  |  |
| — | உத்தேஜ் | — | வம்சி கிருஷ்ணா |
| — | ஜெனி | — |  |
| தமன்னா பாட்டியா | வர்சா (விருந்தினர் தோற்றம்) | } |  |

## ஒலிப்பதிவு
- "காசே" - ரஞ்சித், நிதின்
- "நேற்று இன்று" - தீபு
- "ஒரு நாளோ" - ரஞ்சித்
- "ஆசை" - பிரியா, சயோனாரா
- "ஏதேதோ" - கௌதம்

அனில் ஆர் இசையமைத்துள்ள இப்படத்தை ஆதித்யா மியூசிக் வெளியிட்டது.
# அசுவின் திரிபாதி



**அசுவின் திரிபாதி** (*Aswin Tripathy*) இந்தியாவைச் சேர்ந்த ஒரு திரைப்பட இயக்குநர் ஆவார். தொலைக்காட்சி தொகுப்பாளராகவும் ஒரு தொழில்முனைவோராகவும் இவர் இயங்கி வருகிறார். ஒடியா திரைப்படத் துறையில் இவர் செய்த பங்களிப்புகளுக்காக மிகவும் பிரபலமானவராக அறியப்பட்டார். 2023 ஆம் ஆண்டு டெலிவரி பாய் என்ற திரைப்படத்தை இயக்கினார். இது சைலேந்திர சமந்தரே புத்தாதித்யா மொகந்தி நடித்த ஒடியா மொழித் திரைப்படமாகும், இத்திரைப்படம் வணிக ரீதியாக வெற்றி பெற்றது.  

## திரைப்பட வாழ்க்கை
அசுவின் திரிபாதி திரைப்படத் துறைக்குள் வந்தபின்னர் பல படங்களில் துணை நடிகராக பணியாற்றினார். பின்னர் இவர் தனது சொந்த விளம்பர நிறுவனமான ஐடோல் ஒடிசா என்ற நிறுவனத்தை நிறுவினார். இங்கு கோவிந்தா மற்றும் அனுப் சோனி போன்ற புகழ்பெற்ற நடிகர்களைக் கொண்ட பல விளம்பரங்களை இயக்கினார். பெட்ரோல் குற்றம் புகழ் அனுப் சோனி மற்றும் கோவிந்தா போன்ற தேசிய விளம்பரங்கள் உட்பட பல விளம்பரங்களை திரிபாதி இயக்கியுள்ளார். 2019 ஆம் ஆண்டில், முன் பரதேசி சட்தேய் திரைப்படத்தின் நிர்வாக தயாரிப்பாளராக பணியாற்றினார். 2020 ஆம் ஆண்டில் கோவிட்-19 தொற்றுநோய் காலத்தின் போது, அசுவின் திரிபாதி இசை காணொளிகளை உருவாக்கத் தொடங்கினார். அதன் பிறகு, இவர் 80 இசை காணொளிகளை இயக்கியுள்ளார். . 2021 ஆம் ஆண்டில், திரிபாதி தனது முதல் தொலைக்காட்சித் திரைப்படத்தை இந்திய அழகியாகப் புகழ் பெற்ற அர்ச்சிதா சாகூவின் நடிப்பில் துர்கதினாசினி என்ற தலைப்பில் இயக்கினார்.  

## டெலிவரி பாய்
2023 ஆம் ஆண்டில், அசுவின் திரிபாதி டெலிவரி பாய் என்ற திரைப்படத்தை இயக்கி வெளியிட்டார். ஒடியா மொழியில் உருவான இப்படம், விநியோகத் தொழிலில் ஒரு இளைஞனின் சிரமங்களைப் பற்றியதாகும். . திரைப்படம் வணிக ரீதியாக வெற்றி பெற்றது. விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களையும் பெற்றது.
# வேணு மாதவ் (நடிகர்)



**வேணு மாதவ்** என்பவர் இந்திய நடிகராவார். இவர் தொலைக்காட்சி தொகுப்பாளர், மிமிக்ரி கலைஞர் மற்றும் நகைச்சுவை நடிகர் என பல்துறை வித்தகராக இருந்தார். இவர் தெலுங்கு சினிமாவின் மிகச்சிறந்த நகைச்சுவை நடிகர்களில் ஒருவராக இருந்தார். சுமார் 500 படங்களில் பல்வேறு வேடங்களில் நடித்துள்ளார்.  

2006 ஆம் ஆண்டில், அதிரடி நகைச்சுவைத் திரைப்படமான லக்ஷ்மியில் அவரது பணிக்காக சிறந்த ஆண் நகைச்சுவை நடிகருக்கான மாநில நந்தி விருதைப் பெற்றார்.  

## பிறப்பு மற்றும் இறப்பு
வேணு மாதவ் தெலுங்கானா மாநிலம் சூர்யாபேட் மாவட்டத்தில் உள்ள கோடாட்டில் பிறந்தார். இவருக்கு ஸ்ரீ வாணிஸ்ரீ என்ற பெண்ணுடன் திருமணமாகி இரண்டு மகன்கள் உள்ளனர். இவர் கல்லீரல் மற்றும் சிறுநீரக சிக்கல்கள் காரணமாக செகந்திராபாத்தில் உள்ள யசோதா மருத்துவமனையில் 25 செப்டம்பர் 2019 அன்று இறந்தார்.  

## ஆதாரங்கள்
# செனானி



**செனானி** (*Chenani*), இந்தியாவின் ஜம்மு காஷ்மீரின் ஜம்மு பகுதியில் உள்ள உதம்பூர் மாவட்டத்தில் அமைந்த செனானி வருவாய் வட்டத்தின் நிர்வாகத் தலைமையிடம் மற்றும் பேரூராட்சி ஆகும். இமய மலையை 9.2 கிலோ மீட்டர் வரை அளவிற்கு குடைந்ந்து நிறுவப்பட்ட சியாமா பிரசாத் முகர்ஜி சுரங்கச் சாலை செனானி ஊரையும், பத்னிடாப் அருகே உள்ள நஷ்ரி ஊரையும் இணைக்கிறது.  
செனானி-நஷ்ரி சுரங்கச்சாலை  

## அமைவிடம்
பிர் பாஞ்சல் மலைத்தொடரில் 1062 மீட்டர் (3,487 அடி) உயரத்தில், தாவி ஆறு பாயும் செனானி நகரம், ஜம்மு நகரத்திற்கு வடகிழக்கில் 90 கிலோ மீட்டர் தொலைவில் உள்ளது. இதன் அருகே அமைந்த தொடருந்து நிலையம் 25 கிலோ மீட்டர் தொலைவில் உள்ள உதம்பூரில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 7 வார்டுகளும், 525 வீடுகளும் கொண்ட  
நகரத்தின் செனானி பேரூராட்சியின் மக்கள் தொகை 2,620 ஆகும். அதில் ஆண்கள் 1,448 மற்றும் பெண்கள் 1,172 ஆக உள்ளனர். பாலின விகிதம் 1000 ஆண்களுக்கு 809 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.19% ஆகவுள்ளனர். இதன் சராசரி எழுத்தறிவு 88.91% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2.71% மற்றும் 1.83% ஆகவுள்ளனர்.  

இதன் மக்கள் தொகையில் இந்துக்கள் 75.92%, இசுலாமியர் 21.68%, பௌத்தர்கள் 0.08%,  
சீக்கியர்கள் 2.06% மற்றும் கிறித்தவர்கள் 0.27%  
## போக்குவரத்து
தற்போது சாலைப் போக்குவரத்து மட்டும் உள்ளது. கன்னியாகுமரி - சிறீநகரை இணைக்கும் தேசிய நெடுஞ்சாலை எண் 44 செனானி வழியாகச் செல்கிறது. சியாமா பிரசாத் முகர்ஜி சுரங்கச் சாலையால் பனிச்சரிவு இடையீடு இன்றி தற்போது ஆண்டு முழுவதும் ஜம்மு-சிறீநகர் சாலைப்போக்கு நடைபெறுகிறது.  
## இதனையும் காண்க
- செனானி-நஷ்ரி சுரங்கச்சாலை
- பத்னிடாப்
# சுதாகர் (நடிகர்)



**சுதாகர்** (பிறப்பு 18 மே 1959) என்பவர் ஒரு இந்திய நடிகர் ஆவார். இவர் நகைச்சுவை நடிகர் மற்றும் திரைப்படத் தயாரிப்பாளர் ஆவார். இவர் முக்கியமாக தெலுங்கு மற்றும் தமிழ் மொழியில் 600 க்கும் மேற்பட்ட படங்களில் தோன்றியுள்ளார்.  

## வாழ்க்கைக் குறிப்பு
சுதாகர் ஆந்திர மாநிலம் பிரகாசம் மாவட்டத்தில் உள்ள மார்க்கபுரத்தில் கங்கமாலாரத்னம்–கடாட்ச்சம்மாள் ஆகியோருக்கு மகனாகப் பிறந்தார். அவரது தந்தை ஆந்திரா முழுவதும் பயணம் செய்த ஒரு துணை ஆட்சியர் ஆவார். சுதாகருக்கு ஆறு சகோதரர்களில் இவர் இளையவராவார். அவர் குண்டூரில் உள்ள ஆந்திரா-கிறிஸ்டியன் கல்லூரியில் இடைநிலை வரை படித்தார், பின்னர் ஒரு மெட்ராஸ் திரைப்பட நிறுவனத்தில் சேர்ந்து திரைப்படங்களில் இறங்கினார்.  

1976 இல் மெட்ராஸ் பிலிம் இன்ஸ்டிடியூட்டில் சேர்ந்தார். அங்கு அவர் சிரஞ்சீவி மற்றும் ஹரி பிரசாத் ஆகியோரைச் சந்தித்தார். 1978 பாரதிராஜா இயக்கத்தில் கிழக்கே போகும் ரயில் திரைப்படத்தில் ராதிகாவுடன் நடித்தார். இவர் நாயகனாக நடித்த தமிழ்த் திரைப்படங்களில் சில 100 நாட்களை கடந்து ஓடியன. இவரும் ராதிகாவும் 11 படங்களில் இணைந்து நடித்து வெற்றி ஜோடியாக இருந்தனர்.  

### தமிழ் திரைப்படங்கள்

| ஆண்டு | திரைப்படம் | கதாப்பாத்திரம் |  |
| --- | --- | --- | --- |
| 1978 | *கிழக்கே போகும் ரயில்* | பரஞ்சோதி |  |
| 1978 | *மனிதரில் இத்தனை நிறங்களா!* |  |  |
| 1979 | *இனிக்கும் இளமை* |  |  |
| 1979 | *மாந்தோப்புக்கிளியே* |  |  |
| 1979 | *பொண்ணு ஊருக்கு புதுசு* |  |  |
| 1979 | *கரை கடந்த குறத்தி* |  |  |
| 1979 | *நிறம் மாறாத பூக்கள்* | சுதாகர் |  |
| 1979 | *சுவர் இல்லாத சித்திரங்கள்* | மூர்த்தி |  |
| 1979 | *சக்களத்தி (திரைப்படம்)* |  |  |
| 1980 | *ஆயிரம் வாசல் இதயம்* | செந்தில் |  |
| 1980 | *கல்லுக்குள் ஈரம்* | சுதாகர் |  |
| 1980 | *சின்ன சின்ன வீடு கட்டி* |  |  |
| 1980 | *தைப்பொங்கல்* |  |  |
| 1980 | *அன்னபறவை* |  |  |
| 1980 | *சின்னஞ்சிறு கிளியே* |  |  |
| 1980 | *அழைத்தல் வருவேன்* |  |  |
| 1980 | *எதிர் வீட்டு ஜன்னல்* |  |  |
| 1980 | *கரும்பு வில்* |  |  |
| 1980 | *எங்க ஊர் ராசாத்தி* |  |  |
| 1980 | *மலர்களே மலருங்கள்* |  |  |
| 1980 | *ருசி கண்ட பூனை* | ரமேஷ் |  |
| 1981 | *பெண்ணின் வாழ்க்கை* |  |  |
| 1981 | *ஒருத்தி மட்டும் கரையினிலே* |  |  |
| 1981 | *பெண் மனம் பேசுகிறது* |  |  |
| 1981 | *நதி ஒன்று கரை மூன்று* |  |  |
| 1982 | *துணைவி* |  |  |
| 1982 | * மாமியாரா மறுமகளா* |  |  |
| 1988 | *கைநாட்டு (திரைப்படம்)* |  |  |
| 1988 | *மதுரைக்கார‌தம்பி* |  |  |
| 1990 | *அதிசயப் பிறவி* |  |  |
| 2001 | *காதல் அழிவதில்லை* |  |  |
| 2018 | *தானா சேர்ந்த கூட்டம்* | அழகு மீனாவின் கணவர் | } |